Broj: 2503/2022

Oroslavje, 28. prosinca 2022.

|  |  |
| --- | --- |
|  | **OPĆINA MIHOVLJAN****Mihovljan 48****49 252 Mihovljan** |

**PREDMET: Zahtjev za izdavanje suglasnosti na primjenu cjenika za obavljanje javne usluge sakupljanja**

 **komunalnog otpada na području Općine Mihovljan**

 **- dostavlja se**

Poštovani,

Sukladno čl. 77. st. 8. Zakona o gospodarenju otpadom (NN br. 84/21), dostavljamo vamzahtjev za izdavanje suglasnosti na primjenu cjenika za obavljanje javne usluge sakupljanja komunalnog otpada na području Općine Mihovljan, prema sljedećem:

1. **CIJENA OBVEZNE MINIMALNE JAVNE USLUGE (fiksni dio) I JEDINIČNA CIJENA PRAŽNJENJA SPREMNIKA (varijabilni dio)**

 **A.1) Cijena obvezne minimalne javne usluge (CMJU)** - *fiksni dio*

**Tablica 1.**

|  |  |  |
| --- | --- | --- |
| **Kategorija korisnika usluge** | **Cijena obvezne minimalne javne usluge u HRK** (s PDV-om) | **Cijena obvezne minimalne** **javne usluge u €** (s PDV-om) |
| Kućanstvo | 90,00 kn |  11,95 € |
| Nije kućanstvo | 90,00 kn |  11,95 € |

 **A.2) Cijena obvezne minimalne javne usluge (CMJU)** - *fiksni dio, sa kriterijem za umanjenje*

**Tablica 2.**

|  |  |  |
| --- | --- | --- |
| **Kategorija korisnika usluge** | **Cijena obvezne minimalne javne usluge u HRK** (s PDV-om) | **Cijena obvezne minimalne** **javne usluge u €** (s PDV-om) |
| Kućanstvo | 60,00 kn |  7,96 € |
| Nije kućanstvo | 60,00 kn |  7,96 € |

Kriterij za umanjenje cijene obvezne minimalne javne usluge (CMJU) određen je čl. 20. st. 7. Odluke o načinu pružanja javne usluge sakupljanja komunalnog otpada na području Općine Mihovljan („Službeni glasnik Krapinsko-zagorske županije“ br. 04/2022), prema kojem se cijena obvezne minimalne javne usluge umanjuje za korisnike koji kompostiraju biootpad u vlastitom komposteru, odnosno za korisnike kategorije „Kućanstvo“ te za korisnike kategorije “Nije kućanstvo“, prilikom čega se cijena obvezne minimalne javne usluge umanjuje na mjesečnom računu za iznos od 30,00 kn (s PDV-om) sve dok uredno provode kompostiranje biootpada, tako da cijenaobvezne minimalne javne usluge u tom slučaju iznosi kako je prikazano u tablici br. 2.

**A.3) Jedinična cijena pražnjenja spremnika sa miješanim komunalnim otpadom**

Jedinična cijena pražnjenja (JCP) jednog spremnika sa miješanim komunalnim otpadom određuje se ovisno o zapremnini spremnika, za korisnike kategorije „Kućanstvo“ te za korisnike kategorije “Nije kućanstvo“, prema sljedećem:

**Tablica 3.**

|  |  |
| --- | --- |
|  | **Jedinična cijena pražnjenja (JCP) jednog spremnika** |
| **Zapremnina spremnika** | **Cijena u HRK** (s PDV-om) | **Cijena u €** (s PDV-om) |
|  80 litara |  10,30 kn |  1,37 € |
|  120 litara |  15,45 kn |  2,05 € |
|  240 litara |  30,90 kn |  4,10 € |
| 1100 litara | 142,00 kn | 18,85 € |

 **A.4) Cjenik pražnjenja spremnika zapremnine 5 m3 i 7 m3**

**Tablica 4.**

|  |  |  |
| --- | --- | --- |
| **Kategorija korisnika** | **Zapremnina spremnika** | **Jedinična cijena pražnjenja volumena spremnika** |
| Iznos u HRK(bez PDV-a) | Iznos u €(bez PDV-a) | Iznos u HRK(s PDV-om) | Iznos u €(s PDV-om) |
| Nije kućanstvo | Spremnik 5 m3 | 902,65 kn | 119,80 € | 1.020,00 kn | 135,38 € |
| Spremnik 7 m3 | 1.075,22 kn | 142,71 € | 1.215,00 kn | 161,26 € |

1. **OSTALE CIJENE**

 **B.1) Ostale cijene povezane sa javnom uslugom sakupljanja komunalnog otpada na području Općine Mihovljan**

**Tablica 5.**

|  |  |  |  |
| --- | --- | --- | --- |
| **Opis usluge** | **Jedinica mjere** | **Cijena u HRK** (s PDV-om) | **Cijena u €** (s PDV-om) |
| Odvoz miješanog komunalnog otpada po zahtjevu korisnika | litra |  0,76 kn |  0,10 € |
| PVC vrećica zapremnine 120 l za dodatnu količinu miješanog komunalnog otpada | 120 l |  12,00 kn |  1,59 € |
| Odvoz krupnog (glomaznog) otpada po zahtjevu korisnika *(izvan redovnog termina)* | 5000 l | 2.892,30 kn | 383,87 € |
| Odvoz krupnog (glomaznog) otpada po zahtjevu korisnika *(izvan redovnog termina)* | 7000 l | 3.488,52 kn | 463,01 € |

1. **PRIMJENA CJENIKA**

Cjenik za obavljanje javne usluge sakupljanja komunalnog otpada na području Općine Mihovljan primjenjivao bi se od 01.03.2023. godine.

1. **POSTOTAK PROMIJENE CIJENA U ODNOSU NA VAŽEĆE CIJENE**

Promjena cijene za korisnika kategorije „Kućanstvo“ u slučaju korištenja spremnika zapremnine 120 l, kreće se u rasponu od +0,33 % u slučaju jedne predaje (pražnjenja) spremnika, do +15,75 % u slučaju tri predaje (pražnjenja) spremnika miješanog komunalnog otpada u obračunskom razdoblju, što je vidljivo prema sljedećoj tablici:

**Tablica 6**.

Mjesečna naknada ovisno o zapremnini spremnika te broju pražnjenja spremnika za kategoriju korisnika „Kućanstvo“

|  |  |  |
| --- | --- | --- |
| **Kategorija korisnika** | **Spremnik** | **Mjesečna naknada ovisno o zapremnini spremnika te broju pražnjenja spremnika** |
|  Nova cijena: 1 pražnjenje | Razlika  | Nova cijena: 2 pražnjenja | Razlika |  Nova cijena: 3 pražnjenja | Razlika  |
|  **Kućanstvo** |  80 l | 70,30 kn |  +43,39 % | 80,60 kn |  +44,67 % | 90,90 kn |  +45,65 % |
| 120 l | 75,45 kn |  +0,33 % | 90,90 kn |  +9,35 % | 106,35 kn |  +15,75 % |
| 240 l | 90,90 kn |  -8,25 % | 121,80 kn |  +7,39 % | 152,70 kn |  +16,70 % |

Napomena:

Kategorije korisnika „*staračka domaćinstva*“, „*jednočlana domaćinstva*“, „*dvočlana domaćinstva*“, „*korisnici vikend objekata*“ i „*socijalni slučajevi*“ koje su se primjenjivale prema prethodnom cjeniku, sada pripadaju kategoriji korisnika „Kućanstva“ sukladno čl. 70. st. 2. Zakona o gospodarenju otpadom (NN br. 84/21).

Promjena cijene za korisnika kategorije „Nije kućanstvo“ u slučaju korištenja spremnika zapremnine 120 l, kreće se u rasponu od -25,53 % u slučaju jedne predaje (pražnjenja) spremnika, do -1,18 % u slučaju tri predaje (pražnjenja) spremnika miješanog komunalnog otpada u obračunskom razdoblju, kako je prikazano u sljedećoj tablici:

**Tablica 7**.

Mjesečna naknada ovisno o zapremnini spremnika te broju pražnjenja spremnika za kategoriju korisnika „Nije kućanstvo“

|  |  |  |
| --- | --- | --- |
| **Kategorija korisnika** | **Spremnik** | **Mjesečna naknada ovisno o zapremnini spremnika te broju pražnjenja spremnika** |
|  Nova cijena: 1 pražnjenje | Razlika  | Nova cijena: 2 pražnjenja | Razlika |  Nova cijena: 3 pražnjenja | Razlika  |
| **Nije kućanstvo** |  120 l | 75,45 kn |  -23,53 % | 90,90 kn |  -10,45 % | 106,35 kn |  -1,18 % |
|  240 l | 90,90 kn |  -33,55 % | 121,80 kn | -11,49 % | 152,70 kn |  +1,64 % |
| 1100 l | 202,00 kn |  -75,74 % | 344,00 kn |  -22,38 % | 486,00 kn |  -0,21 % |

**Obrazloženje**

Promjena cijena traži se uslijed usklađenja sa zakonskim odredbama prema kojima je člankom 66. Zakona o gospodarenju otpadom (NN br. 84/21) propisano da predstavničko tijelo jedinice lokalne samouprave donosi Odluku o načinu pružanja javne usluge sakupljanja komunalnog otpada koja podrazumijeva prikupljanje tog otpada na određenom području pružanja usluge putem spremnika od pojedinih korisnika i prijevoz tog otpada do ovlaštene osobe za obradu tog otpada.

Slijedom navedenog, Općina Mihovljan donijela je Odluku o načinu pružanja javne usluge sakupljanja komunalnog otpada na području Općine Mihovljan („Službeni glasnik Krapinsko-zagorske županije“ br. 04/2022), prilikom čega je čl. 20. određena cijena minimalne javne usluge (CMJU) na području Općine Mihovljan za korisnike usluga kategorije „Kućanstvo“ te za kategoriju korisnika „Nije kućanstvo“ (*tablica br. 1*.), dok je st. 7. istog članka određen kriterij za umanjenje cijene obvezne minimalne javne usluge (*tablica br. 2*.).

Ovdje valja istaknuti kako trgovačko društvo EKO-FLOR PLUS d.o.o., OIB: 50730247993, kao pružatelj javne usluge, sukladno važećim zakonskim odredbama predlaže samo varijabilni dio cijene iznosa računa (*tablica br. 3.)*, budući je cijena minimalne javne usluge određena čl. 20. Odluke općinskog vijeća o načinu pružanja javne usluge sakupljanja komunalnog otpada na području Općine Mihovljan („Službeni glasnik Krapinsko-zagorske županije“ br. 04/2022).

Isto tako, u tablici br. 5. predložene su cijene za pružanje usluge vezane uz javnu uslugu sakupljanja otpada na području Općine Mihovljan, odnosno naknada za odvoz dodatne količine miješanog komunalnog otpada, kao i za odvoz krupnog (glomaznog) otpada po zahtjevu korisnika (izvan redovnog termina), sve sukladno odredbama čl. 11. st. 2. Odluke o načinu pružanja javne usluge sakupljanja komunalnog otpada na području Općine Mihovljan („Službeni glasnik Krapinsko-zagorske županije“ br. 04/2022).

**Procjena iznosa prosječnog računa sukladno prijedlogu cjenika, koji bi korisnik usluge bio dužan platiti davatelju usluge u obračunskom razdoblju prema odabranom kriteriju obračuna količine otpada**

Procjenjuje se da se iznos prosječnog računa sukladno prijedlogu cjenika, koji bi korisnik usluge bio dužan platiti davatelju usluge u obračunskom razdoblju prema odabranom kriteriju obračuna količine otpada, veže uz dva (2) pražnjenja spremnika sa miješanim komunalnim otpadom, prema sljedećem:

**Tablica 8 -** Procjena iznosa prosječnog računa

|  |  |  |
| --- | --- | --- |
| **Kategorija korisnika** | **Spremnik** | **Procjena iznosa prosječnog računa** **(s PDV-om)** |
| 2 pražnjenja (HRK) | 2 pražnjenja (€) |
| Kućanstvo  |  80 l |  80,60 kn | 10,70 € |
|  120 l |  90,90 kn |  12,06 € |
|  240 l | 121,80 kn | 16,17 € |
| Nije kućanstvo |  120 l |  90,90 kn | 12,06 € |
|  240 l | 121,80 kn | 16,17 € |
| 1100 l | 344,00 kn | 45,67 € |

U ovom cjeniku iskazane su dvojne cijene izražene u HRK (hrvatskim kunama) i € (euro), sve temeljem odredbi čl. 42. - 44. Zakona o uvođenju eura kao službene valute u Republici Hrvatskoj (NN br. 57/2022 i 88/2022), prilikom čega su se primjenjivala pravila za preračunavanje i zaokruživanje sukladno odredbama čl. 14. istog Zakona, uz integraciju fiksnog tečaja konverzije određenog točkom II. Odluke o objavi uvođenja eura kao službene valute u Republici Hrvatskoj (NN br. 85/2022).

Nadalje, uzimajući u obzir obvezu davatelja usluge (koncesionara) određenu čl. 77. st. 11. Zakona o gospodarenju otpadom (NN br. 84/2021) prema kojoj je isti dužan očitovanje iz stavka 9. te suglasnost iz stavka 5. navedenog članka objaviti u službenom glasniku jedinice lokalne samouprave i na svojim mrežnim stranicama, te obavijestiti korisnika usluge o cjeniku 15 (petnaest) dana prije dana primjene cjenika i u istom roku cjenik dostaviti nadležnom Ministarstvu, molimo vas za postupanje po ovom zahtjevu kako bi se predmetni cjenik mogao početi primjenjivati od 01.03.2023. godine.

S poštovanjem, EKO-FLOR PLUS d.o.o.

 Članica uprave

 Marijana Palijan